साध्वियों का प्रवेश, आज से प्रवचन
रतलाम | साध्वी पुण्यशीला की सुशिष्या साध्वी निखिल शीला, साध्वी दिव्यशीला, साध्वी प्रियशीला, साध्वी दीप्तिश्री ठाणा 4 का शनिवार को गुलमोहर कॉलोनी में मंगल प्रवेश हुआ। स्टेशन रोड क्षेत्र में 10 दिन तक धर्म प्रभावना के पश्चात शनिवार सुबह गुलमोहर कालोनी के लिए विहार किया। मौन ग्यारस पर श्रावक-श्राविकाओं द्वारा 11 उपवास, 6 पौषधव्रत एवं पक्खी पर्व पर उपवास, पौषध, निवी, एकासन आदि विविध आराधनाएं की गईं। मंगल प्रवेश जुलूस स्टेशन रोड, दो बत्ती, गीता मंदिर रोड होती हुई गुलमोहर कॉलोनी पहुंची। यहां साध्वी निखिल शीला ने स्तवन प्रस्तुत किया। श्रुति मूणत ने गुरु भक्ति एवं गुण अनुमोदन से ओत-प्रोत स्तवन प्रस्तुत किया। महासती निखिलशीला ने तप, त्याग के प्रत्याख्यान कराने के पश्चात श्रावक-श्राविकाओं को मांगलिक श्रवण करवाई। पवन कुमार कांसवा ने बताया साध्वी मंडल के प्रवचन 27 दिसंबर कोे सुबह 9.15 से 10.15 बजे तक गुलमोहर कॉलोनी में होंगे।
hin_Deva hin_Deva